gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl pt gl gl gl gl gl gl gl de en sv fr de de gl gl gl gl gl gl gl es gl gl ca gl gl gl gl gl gl gl gl pt gl pt en ca gl gl pt
Vieiros: Galiza Hoxe - PSdeG e BNG esixen explicacións polo delegado investigado por malversación e estafa
Sábado, 01 de outubro de 2022
Causa reaberta contra Roxelio Martínez
"Todo o prometido polo PP era retórica electoralista", denuncian os socialistas ao fío da confirmación do proceso que envolve o delegado da Xunta Ourense.
Redacción - 19:15 06/05/2009
Tags: López Vidal malversación PPdeG PSdeG Roxelio Martínez
"Son xa moitos os casos nos que se vai descubrindo a presunta vulneración das normas e a comisión de graves irregularidades por parte dalgúns altos cargos da recentemente estreada administración autonómica", laiábase este mércores o deputado socialista ourensán Pablo López Vidal. Referíase Vidal á iniciativa da Audiencia Provincial de Ourense de instar o Xulgado de Ribadavia a reabrir unha investigación relacionada co actual delegado territorial da Xunta en Ourense.
Martínez é investigado por presunto delito de malversación, estafa e falsidade en documento público a raíz dunha denuncia do grupo do BNG en Arnoia, localidade onde foi alcalde durante trinta anos até a súa designación recente como delegado da Xunta para a provincia de Ourense. Os nacionalistas acusan o ex rexedor de ter certificado subvencións de fondos europeos para a construción de instalacións que xa existían desde o seu posto de presidente do grupo Ceivam de acción local. Este mércores, e logo de estudar o escrito da Fiscalía da Audiencia Provincial de Ourense onde se subliña a existencia de "indicios fehacientes delitivos" o Consello Comarcal do BNG do Ribeiro acordou presentarse como acusación no proceso xudicial aberto.
Sobre o mesmo asunto, o PSdeG presentou este mércores unha serie de iniciativas parlamentarias nas que reclama a comparecencia na Cámara do delegado territorial. Na opinión de López Vidal o acontecido é exemplo do "xeito laxo e simple de entender a ética e a moral na xestión de fondos públicos" por parte do Goberno do PP. "O PP está sacando a careta e amosando a súa auténtica faciana na xestión pública, e que todo o prometido era retórica electoralista, porque unha cousa é predicar e outra dar trigo", analiza o deputado ourensán. No caso de que Martínez resulte procesado, os socialistas demandaranlle á dirección do PP "responsabilidades públicas".
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Roxelio Martínez durante a súa toma de posesión como delegado da Xunta en Ourense
Blanco reitera que o TAV chegará a Galiza en 2015 pero cancela obras nas estradas Edición xeral
Fomento culpa a Xunta do atraso na ampliación de Alvedro Edición xeral
Despois de suprimir as oficinas comarcais, Igualdade prioriza as subvencións a concellos Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto